স্যান্ডউইচ

স্যান্ডউইচ এমন একটি খাবার, যা সাধারণত শাকসবজি, পনির/চিজের ফালি বা মাংস দিয়ে তৈরি করা হয়। রুটির টুকরোর উপরে বা ভেতরে উপকরণগুলি পুর হিসাবে দেওয়া হয় এবং রুটি উপকরণগুলির ধারক বা মোড়ক হিসাবে থাকে। পশ্চিমা বিশ্বে হাতে বহনযোগ্য জলখাবার হিসাবে স্যান্ডউইচের ব্যুৎপত্তি হয়েছিল, যদিও সময়ের সাথে সাথে বর্তমানে খাবারটি বিশ্বব্যাপী প্রচলিত রয়েছে। প্রতিবছর ৩'রা নভেম্বরকে জাতীয় স্যান্ডউইচ দিবস হিসাবে গণ্য করা হয়। স্যান্ডউইচ মধ্যাহ্নভোজের জন্য একটি জনপ্রিয় খাবার, যা কাজের বিরতিতে, স্কুলের টিফিনে বা বনভোজনে মধ্যাহ্নভোজনের অংশ হিসাবে খাওয়া হয়। রুটি সাধাসিধেও হতে পারে কিংবা এর স্বাদ এবং সৌন্দর্য বাড়ানোর জন্য মেয়োনেজ বা সরিষার মতো মশালের প্রলেপ দেওয়া হতে পারে। বাড়িতে তৈরি করার পাশাপাশি রেস্তোঁরাগুলিতেও স্যান্ডউইচ ব্যাপকভাবে বিক্রি হয়। খাবারটি গরম বা ঠান্ডা পরিবেশন করা যেতে পারে। এছাড়াও মিষ্টি স্যান্ডউইচ, যেমন চিনাবাদামের মাখন এবং জেলি দিয়ে তৈরি স্যান্ডউইচ'ও রয়েছে। স্যান্ডউইচের নামকরণ করা হয়েছিল এর অনুমিত উদ্ভাবক ইংল্যান্ডের স্যান্ডউইচের ৪র্থ আর্ল জন মন্টাগু'র সাথে মিলিয়ে। ওয়াল স্ট্রিট জার্নাল খাবারটিকে ব্রিটেনের "সুভোজনবিদ্যায় সবচেয়ে বড় অবদান" হিসাবে বর্ণনা করেছে। পাশ্চাত্যে রুটির ফালি ব্যবহার করে স্যান্ডউইচের যে আধুনিক ধারণাটি, তা ১৮ শতকের ইউরোপে উদ্দিষ্ট হয়েছিল। তবে রুটি বা রুটি সদৃশ উপকরণ ব্যবহার করে কোনো খাবারের নিচে (বা তার নিচে এবং উপরে) মুড়িয়ে রাখা বা অন্য কোনো ধরনের খাবার আবৃত করে রাখা ১৮ শতকেরও পূর্বেকার সময়ের আভাস দেয় এবং এটি বিশ্বব্যাপী অসংখ্য বহু পুরোনো সংস্কৃতিতেও পাওয়া যায়। মার্কিন যুক্তরাষ্ট্রে স্যান্ডউইচ প্রথমে নৈশভোজ হিসাবে খাওয়ার প্রচলন শুরু হয়েছিল। বিংশ শতাব্দীর গোড়ার দিকে রুটি আমেরিকান খাদ্যতালিকায় একটি প্রধান উপকরণ হয়ে উঠায় স্যান্ডউইচ'ও ব্যাপক জনপ্রিয়তা লাভ করে। বিএলটি চিজ স্যান্ডউইচ ক্লাব স্যান্ডউইচ ডাগউড ফ্রেঞ্চ ডিপ হ্যামবার্গার চিজবার্গার মন্টি ক্রিস্টো মাফুলেটা শর্মা প্যাস্ট্রামি অন রাই পিনাট বাটার এবং জেলি স্যান্ডউইচ চিজস্টেক ডোনার পিলগ্রিম পো'বয় রূবেন স্লোপি জো সাবমেরিন রুবেন স্যান্ডউইচ ক্লাব স্যান্ডউইচ ক্রোক-ম্যানসিউর, একটি ফরাসি হ্যাম এবং চিজ হট স্যান্ডউইচ চিজ স্যান্ডউইচ পিনাট বাটার এবং জেলি স্যান্ডউইচ চিজবার্গার চিকেন স্যান্ডউইচ ফ্রাইস-এর সাথে ফ্রেঞ্চ ব্রেড স্যান্ডউইচ স্যান্ডউইচ তৈরির প্রস্তুতি শর্মা স্যান্ডউইচ ডোনার স্যান্ডউইচ আইসক্রিম স্যান্ডউইচ তুর্কি স্যান্ডউইচ সসেজ স্যান্ডউইচ মিটবল স্যান্ডউইচ স্যালমন-ক্রিম-চিজ স্যান্ডউইচ ইংলিশ স্যান্ডউইচ ভাজা ডিম, টমেটো এবং শসা দিয়ে স্যান্ডউইচ ফ্রুট স্যান্ডউইচ একটি প্রাক-প্যাকেজযুক্ত স্যান্ডউইচ Abelson, Jenn (১০ নভেম্বর ২০০৬)। "Arguments spread thick"। The Boston Globe। ২০০৮-১২-০৭ তারিখে মূল থেকে আর্কাইভ করা। সংগ্রহের তারিখ ২৭ মে ২০০৯।  "sandwich"। Merriam-Webster। Merriam-Webster, Incorporated। সংগ্রহের তারিখ ২৯ মার্চ ২০১২।  Foundations of Restaurant Management & Culinary Arts Level Two। Pearson। ২০১১। পৃষ্ঠা 53। আইএসবিএন 978-0-13-138022-6।  EDT, Seren Morris On 11/3/19 at 12:01 AM (২০১৯-১১-০৩)। "You can get free or cheap sandwiches at Subway, Jack in the Box and more for National Sandwich Day"। Newsweek (ইংরেজি ভাষায়)। সংগ্রহের তারিখ ২০১৯-১১-০৩।  Foundations of Restaurant Management & Cullinary Arts Level Two। Pearson। ২০১১। পৃষ্ঠা 53। আইএসবিএন 978-0-13-138022-6।  Becoming a Foodservice professional Year 1। National Restaurant Association Educational Foundation। ১৯৯৯। পৃষ্ঠা 306। আইএসবিএন 1-883904-87-0।  What's Cooking America, Sandwiches, History of Sandwiches. 2 February 2007. "Sandwich celebrates 250th anniversary of the sandwich"। BBC News Online। ১২ মে ২০১২। সংগ্রহের তারিখ ১৮ মে ২০১২।  Marks, Kathy (১৭ মে ১৯৯৭)। "BLT: British, lousy and tasteless"। The Independent। London।  Encyclopedia of Food and Culture, Solomon H. Katz, editor (Charles Scribner's Sons: New York) 2003 উইকিমিডিয়া কমন্সে স্যান্ডউইচ সংক্রান্ত মিডিয়া রয়েছে।